laion/Wikipedia-Exotic huggingface dataset:
Sort (פקודה)

Sort (אנגלית: Sort; "מיון") היא פקודה במערכות ההפעלה יוניקס. הפקודה מסדרת מחדש שורות בקובץ טקסט לפי סדר אלפבית, מספרים, סדר הפוך, צמצום רווחים או שורות ריקות ועוד. לפקודה מספר חוקים המוגדרים כברירת מחדל: שורות המתחילות במספר יופיעו לפני שורות המתחילות באות. שורות המתחילות באות המופיעה מוקדם יותר באותיות האלפבית יופיעו לפני שורות המתחילות באות המופיעה מאוחר יותר באלפבית. שורות המתחילות באות קטנה יופיעו לפני השורות המתחילות באות זהה באותיות רישיות. יש לשים לב לחשיבות האותיות הרישיות. סידור לפי ABC בעזרת פקודת sort, יהיה כדלקמן: $ cat phonebook Smith, Brett 555-4321 Doe, John 555-1234 Doe, Jane 555-3214 Avery, Cory 555-4132 Fogarty, Suzie 555-2314 $ sort phonebook Avery, Cory 555-4132 Doe, Jane 555-3214 Doe, John 555-1234 Fogarty, Suzie 555-2314 Smith, Brett 555-4321 סידור לפי ABC, מהסוף להתחלה, בעזרת פקודת sort, יהיה כדלקמן: $ sort -r phonebook Smith, Brett 555-4321 Fogarty, Suzie 555-2314 Doe, John 555-1234 Doe, Jane 555-3214 Avery, Cory 555-4132 סידור מספרים בעזרת פקודת sort, יהיה כדלקמן: $ cat numbers 1 10 4 3 50 2 $ sort -n numbers 1 2 3 4 10 50 תפריט העזרה של פקודת sort: sort --help רשימת פקודות יוניקס (באנגלית) רשימת פקודות CMD (באנגלית)
עונת 1976/1977 בסרייה א'

עונת 1976/1977 בסרייה א' הייתה העונה ה-75 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-3 באוקטובר 1976 והסתיימו ב-22 במאי 1977. בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. גנואה, קטנזרו ופוג'ה היו הקבוצות שעלו מהליגה השנייה. יובנטוס זכתה באליפות בפעם ה-17 בתולדות המועדון. בסיום העונה לסרייה ב' ירדו סמפדוריה, קטנזרו וצ'זנה. במקום הקבוצות שירדו לסרייה א' העפילו ויצ'נצה, אטאלנטה ופסקארה. פרנצ'סקו גרציאני, שחקנה של טורינו, כבש 21 שערים וזכה בתואר מלך השערים. נתונים מאתר rsssf
יחסי הממלכה המאוחדת – נאורו

יחסי הממלכה המאוחדת–נאורו הם היחסים הדיפלומטיים שבין הממלכה המאוחדת של בריטניה הגדולה וצפון אירלנד לבין רפובליקת נאורו. נאורו היה חלק מ"טריטוריית האוקיינוס השקט המערבי" של הממלכה המאוחדת מ-1914 ועד 1921. גם לאחר שהאי עבר לשליטה משותפת של אוסטרליה וניו זילנד המשיכה ממשלת הממלכה המאוחדת להוות חלק גדול מהפעילות הממשלתית ולנהל את נאורו. ממשלת הממלכה המאוחדת חדלה להוות חלק גדול בניהול האי כאשר האי השיג את עצמאותו ב-1968. לנאורו יש קונסוליה בלונדון ועומד בראשה הקונסול מרטין י"ו ווטסון. קונסוליית הממלכה המאוחדת בסובה שבפיג'י מנהלת את האינטרסים הבריטיים בנאורו. "Nauru", World Statesmen.org "UK in Fiji", British High Commission in Fiji
מזכיר החקלאות של ארצות הברית

מזכיר החקלאות של ארצות הברית (באנגלית: United States Secretary of Agriculture) הוא ראש מחלקת החקלאות של ארצות הברית. תחומי האחריות של המשרד דומים לאלו של שרי חקלאות בממשלות ברחבי העולם. מחלקת החקלאות כוללת כמה תפקידים ותחומי אחריות: 770,000 הק"מ של שטחי היערותו המרעה של ארצות הברית מנוהלים על ידי שירות היערות של ארצות הברית. בטיחות המזון שמיוצר ומשווק בארצות הברית מנוהלת על ידי שירות הבטיחות והפיקוח על המזון (Food Safety and Inspection Service). תוכנית הסיוע לתזונה משלימה (Supplemental Nutrition Assistance Program, או בשמה הידוע "Food Stamp Program") פועלת בשיתוף פעולה עם מדינות ארצות הברית לספק מזון לאוכלוסיות חלשות. ייעוץ לחקלאים וגננים ניתן על ידי שירות שיתוף הפעולה עם המדינות במחקר, חינוך והרחבה (Cooperative State Research, Education, and Extension Service). החל מ-23 בפברואר 2021 מכהן בתפקיד טום וילסאק. מדיה וקבצים בנושא מזכיר החקלאות של ארצות הברית בוויקישיתוף אתר האינטרנט הרשמי של מחלקת החקלאות של ארצות הברית (באנגלית) אתר שירות היערות אתר השירות אתר התוכנית אתר השירות
מיי ויטמן

מיי מרגרט ויטמן (באנגלית: Mae Margaret Whitman; נולדה ב-9 ביוני 1988) היא שחקנית, מדבבת וזמרת אמריקאית. ויטמן נולדה בלוס אנג'לס, קליפורניה. אמה היא המדבבת פאט מיוסיק, ואביה הוא המנהל האישי ג'פרי ויטמן. בשנת 1994 קיבלה את תפקידה הראשון בתפקיד בתה של מג ראיין בסרט "אהבה של גבר לאישה (סרט)". ב-1996 גילמה את בתו של נשיא ארצות הברית בסרט "היום השלישי", ובאותה שנה התארחה בפרק של קומדיית המצבים המצליחה "חברים". משנת 1998 ועד 2001 גילמה את קלואי בסדרה "ג'אג". משנת 2004 ועד 2006 הופיעה בסדרה "משפחה בהפרעה". ב-2006 היא שיחקה בפרק של הסדרה "עקרות בית נואשות" כחברה של ג'ולי מאיר. בשנת 2010 לוהקה לסדרה "הורים במשרה מלאה" המבוסס על הסרט הנושא שם זהה. בשנת 2015 שיחקה תפקיד ראשי בסרט הקומי "מתויגת" בתור ביאנקה פייפר, ושיחקה בקומדיית האימה "קיטצ'ן סינק" לצידן של ונסה הדג'נס ומקנזי דייוויס. בשנים 2018–2021 שיחקה בתפקיד הראשי בארבע עונות של קומדיית הפשע "ילדות טובות" של רשת NBC בדמותה של אנני מרקס, אחת משלוש אמהות אשר גרות במישיגן, המתקשות לגמור את החודש ומחליטות לשדוד סופרמרקט. ב-16 באוגוסט 2021 שיתפה ויטמן בטוויטר כי היא פאנסקסואלית: "אני בעצמי פאנסקסואלית והלוואי שהיו דמויות מדהימות כמו אמיטי ולוז בחיים שלי בזמן שגדלתי. נראות קווירית היא כל כך חשובה". מדיה וקבצים בנושא מיי ויטמן בוויקישיתוף מיי ויטמן, ברשת החברתית אקס (טוויטר) מיי ויטמן, ברשת החברתית אינסטגרם מיי ויטמן, במסד הנתונים הקולנועיים IMDb (באנגלית) מיי ויטמן, באתר AllMovie (באנגלית) מיי ויטמן, באתר Rotten Tomatoes (באנגלית) מיי ויטמן, במסד הנתונים הקולנועיים KinoPoisk (ברוסית) מיי ויטמן, באתר MusicBrainz (באנגלית) מיי ויטמן, באתר Discogs (באנגלית) דור בביוף, ‏יותר מ-30 כוכבים וכוכבות יצאו מהארון בשנה החולפת, באתר ‏מאקו‏, 11 באוקטובר 2021
יחסי איראן–שוודיה

יחסי איראן–שוודיה הם היחסים הבילטרליים בין הרפובליקה האסלאמית של איראן ובין ממלכת שוודיה. איראן מחזיקה בשגרירות בסטוקהולם ושוודיה מחזיקה בשגרירות בטהראן. ערך מורחב – תוכנית הגרעין האיראנית בשנת 2007, כריסטופר גילנסטירנה, שגריר שוודיה באיראן אמר כי סוחרים ואנשי עסקים יחליטו אם להשקיע באיראן, וכי הסנקציות הכלכליות לא ישפיעו על הסחר השוודי עם איראן. יו"ר ועדת החוץ של הפרלמנט השוודי אמר בשנת 2008 כי לאיראן יש זכות לטכנולוגיה גרעינית למטרות אזרחיות. הוא גם הסתייע באמצעים דיפלומטיים במטרה למצוא פתרון למשבר הגרעין שיהיה מקובל על כל הצדדים. בפברואר 2009 התנגדו יוון, קפריסין, ספרד אוסטריה ושוודיה להחמרת הסנקציות על איראן. בחודש יולי 2009, אמר שר החוץ השוודי קארל בילדט כי דיאלוג הוא הפתרון היחיד לגרעין האיראני. הוא גם אמר כי הפרלמנט האירופי עומד בפני בחירות קשות כאשר המעצמות יחדשו את השיחות עם איראן במטרה לעצור את העשרת האורניום בתמורה פוליטית ותמריצים כלכליים. כריסטופר גילנסטירנה, שגריר שוודיה באיראן אמר בכנס בטהראן כי לשוודיה יש פוטנציאל בשווקים האיראניים. הם גם אמר כי לאיראן יכולות שמשכו את תשומת לבם של השווקים השוודיים. לדבריו שוודיה מתכננת את הגדלת הסחר ההדדי באמצעות שיתוף פעולה עם איראן. בשנת 2003 חתמו איראן ושוודיה על מזכר הבנות שבו שוודיה ממליצה להעניק לאיראן חברות בארגון הסחר העולמי, בתמורה למתן רישיון כרייה והשתתפות בפרויקטים שונים באיראן. מאז שהחלו מועצת הביטחון של האו"ם והאיחוד האירופי להטיל סנקציות על איראן, היקף הסחר ההדדי בין איראן לשוודיה פחת, כאשר הסחר הבילטרלי בין שתי המדינות הגיע לשווי של 500 מיליון דולר בלבד ב-2007. ב-31 במרץ 2015 משחק הידידות בכדורגל הראשון התרחש בין נבחרת שוודיה בכדורגל לבין נבחרת איראן בכדורגל, בפרנדס ארנה. יחסי איראן–ישראל מדיה וקבצים בנושא יחסי איראן–שוודיה בוויקישיתוף איראן: עצרנו מרגל שבדי שביקר כמה פעמים בישראל, באתר ynet, 30 ביולי 2022 שגרירות איראן בסטוקהולם, שוודיה, EMBASSYPAGES.COM שגרירות שוודיה בטהראן, איראן, EMBASSYPAGES.COM “Sweden Envoy: Iran, A Good Market For Swedish Investment”, IRNA, 1 May 2007. "שוודיה חוזרת על עמדתה של איראן", סוכנות הידיעות פארס, 8 במאי 2008 Dinmore, Guy, Najmeh Bozorgmehr, and Alex Barker, “EU Trio Targets Tougher Iran Sanctions,” Financial Times, 25 February 2009. “Bildt: EU faces ‘difficult choices’ on Iran’ The Local, 9 July 2009. “Sweden Envoy: Iran, A Good Market For Swedish Investment”, IRNA, 1 May 2007. “Iran, Sweden Sign Memorandum of Understanding”, IRNA, 16 December 2003. International Monetary Fund, Department of Trade Statistics, www.imfstatistics.org/dots (13 November 2008). "'הבהלה לזהב' מתחילה בשווקים באיראן", באתר סוכנות הידיעות פארס, ‏20-07-2015 Internationals (Sky Sports), SkySports (באנגלית)
עונת 1977/1978 בסרייה א'

עונת 1977/1978 בסרייה א' הייתה העונה ה-76 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-11 בספטמבר 1977 והסתיימו ב-7 במאי 1978. בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. ויצ'נצה, אטאלנטה ופסקארה היו הקבוצות שעלו מהליגה השנייה. יובנטוס זכתה באליפות בפעם ה-18 בתולדות המועדון. בסיום העונה לסרייה ב' ירדו גנואה, פוג'ה ופסקארה. במקום הקבוצות שירדו לסרייה א' העפילו אסקולי, קטנזרו ואבלינו. פאולו רוסי, שחקנה של ויצ'נצה, כבש 24 שערים וזכה בתואר מלך השערים. נתונים מאתר rsssf
יחסי הממלכה המאוחדת – סנט וינסנט והגרנדינים

יחסי הממלכה המאוחדת–סנט וינסנט והגרנדינים הם היחסים הדיפלומטיים שבין הממלכה המאוחדת של בריטניה הגדולה וצפון אירלנד לבין סנט וינסנט והגרנדינים. לשתי המדינות יש היסטוריה ארוכה, בעידן הקולוניאלית היה סכסוך בין צרפת לממלכה המאוחדת על שליטה באזור. האיים נשלטו עד שנת 1763 בידי צרפת. בחוזה פריז באותה השנה ויתרה צרפת על השליטה באזור מהרצון לשלוט באיים עם סוכר, משאב טבע שהיה חסר בצרפת. הצרפתים כבשו מחדש את האיים, אבל ויתרו עליהם פעם נוספת בחוזה פריז שממנו ועד קבלת העצמאות האיים היו שייכים לממלכה המאוחדת בלבד. הבריטים הגו תוכנית חקלאית באי סנט וינסנט שכללה שדות רבים ומטעים מסביב לאי. "הקריביים השחורים" (הקבוצה האתנית המקומית) התנגדה לתוכנית אך היא בכל זאת בוצעה בידי הבריטים. סנט וינסנט נותרה בשלטון בריטי מקיף כקולוניה עד 1969 למרות התנועות הרבות לעצמאות שהוקמו על יד בני העם בתחילת המאה ה-20. סנט וינסנט קיבלה מעמד של מדינת חסות במקום קולוניה ב-27 באוקטובר 1969. המעמד החדש נתן לסנט וינסנט שליטה על עצמה ואת הזכות לבחור שליט, המעמד נתן לה לנהל את עניינה הפנימיים במידה רבה, אך לא כמו מדינה עצמאית. ב-27 באוקטובר 1979, בעקבות משאל עם סנט וינסנט והגרנדינים קיבלה עצמאות והפכה לאחת מהמדינות האחרונות בקריביים שמקבלות עצמאות משליטותיהן הולנד והממלכה המאוחדת. סנט וינסנט והגרנדינים חולקת נציבות גבוהה עם סנט קיטס ונוויס בדרום קנזינגטון, לונדון בירת הממלכה המאוחדת. הממלכה המאוחדת מיוצגת בסנט וינסנט והגרנדינים על ידי הנציבות הגבוהה שלה בברידג'טאון בירת ברבדוס. המלוכה של סנט וינסנט והגרנדינים High Commission for Saint Vincent and the Grenadines, UK British High Commission, Bridgetown Will Kaufman, Heidi Slettedahl Macpherson (2005). Britain And The Americas: Culture, Politics, And History: A Multidesciplinary Encyclopedia. ABC-CLIO. ISBN 9781851094318. James B. Minahan (2013). Ethnic Groups of the Americas: An Encyclopedia: An Encyclopedia. ABC-CLIO. ISBN 9781610691642.
Tr (פקודה)

tr (אנגלית: Translate; "תרגום") היא פקודה במערכות ההפעלה יוניקס, המחליפה או מסירה תווים ספציפיים במערך הקלט שלה. הפקודה מתרגמת קלט סטנדרטי לפלט הסטנדרטי בעזרת מילון תווים שהוגדר מראש. אל המערכת מוזנים שתי קבוצות תווים, התווים בחלק הראשון של הפקודה יוחלפו בתווים מחלקה השני לפי סדר. יש לשים לב לחשיבות האותיות הרישיות לפי סוג מערכת הפעלה. השימוש הסטנדרטי בפקודת tr, הוא כדלקמן: $ tr 'abcd' '1234' a 1 b 2 c 3 תרגום מטווח של תווים, יתבצע כדלקמן: $ tr 'a-d' '1234' c 3 d 4 תפריט העזרה של פקודת tr: tr --help רוב הגרסאות של tr, פועלות על תווים של בתים בודדים ואינן תואמות לייצוג טקסט Unicode. רשימת פקודות יוניקס (באנגלית) רשימת פקודות CMD (באנגלית)
בית המטבחיים הישן של תל אביב

בית המטבחיים הישן של תל אביב - הוא בית המטבחיים הראשון של תל אביב. הוא הוקם בתחילת שנות ה-30 מצפון לגבולות תל אביב של אותן שנים ושימש את תושבי העיר עד ששכונות העיר התקרבו למקום והוחלט להעביר את הפעילות לבית מטבחיים חדש. רוב המבנים במקום נהרסו, לאחר סגירתו, למעט שלושה מבנים. במהלך הקמתו נחפר תחתיו סליק ששימש את ההגנה. עד שנת 1929 שירת בית המטבחיים של יפו את תושבי תל אביב. מאורעות תרפ"ט שפרצו ב-23 באוגוסט 1929 מנעו מתושבי תל אביב גישה לשירות השחיטה. יומיים לאחר מכן הורה מאיר דיזנגוף להקים משחטה זמנית בשכונת מחלול והחל לפעול אצל הבריטים לקבלת היתר להקמת משחטה קבועה בתל אביב. הבריטים סירבו לבקשה ובנובמבר 1929 אף סגרו את המשחטה הזמנית. לאחר כחצי שנה של דיונים אינטנסיביים בין רשויות המנדט להנהלת העיר (דיזנגוף, ישראל רוקח, הרב עוזיאל ועוד) ומחאה על אי אישור הקמת המשחטה במהלכה שבתו תושבי תל אביב מאכילת בשר, הסכימו השלטונות להקמת מתקן קבוע ואף תיקצבו אותו ב-10,500 לירות. מועצת העיר הקצתה שטח של 20 דונם בקרבת הנהר הירקון ורחוק משכונותיה הצפוניות של העיר. משימת ההקמה הוטלה על מהנדס העיר יעקב בן-סירה ולניהול המשחטה מונה הווטרינר העירוני ד"ר אריה לויט. במהלך בניית האתר הנהלת ההגנה בעיר החליטה על הקמת סליק במרתף הבניין ובמשך תקופה ארוכה חפרו אנשי ההגנה, בהובלת משה אגוזי, באדמת הכורכר בעזרת כלי עבודה ידניים כדי לא למשוך את תשומת הלב של הבריטים. האדמה שהוצאה בזמן החפירות שימשה למילוי גדר אבנים שנבנתה מסביב לאתר. בית המטבחיים נחנך ב-4 בינואר 1931 והוא כלל אזור קבלת הבקר, אולם שחיטה, משרדים, חדרי עובדים, חדרי שירות, מגדל מים ואיסוף אשפה. במקום עבדו כ-140 איש. עם השנים התרחבה העיר צפונה והמשחטה החלה להוות מטרד לשכנים ולכן נבנה ב-1981 בית מטבחיים חלופי והפעילות באתר הראשון נפסקה. לאחר הפסקת הפעילות באתר נהרסו בו רוב המבנים למעט מגדל מים ושני מבני משרדים המשמשים כחדרי ניתוח לחתולים חסרי בית. על שאר השטח הוקמו מבני מגורים וגן ציבורי על שם צבי ברנדר. האתר ממוקם ליד רחוב יוחנן הורקנוס ומצפונו ממוקמת כיכר היל. במרכז ד"ר אריה לויט בפתיחת בית המטבחיים 1931 במרכז ד"ר אריה לויט בפתיחת בית המטבחיים 1931 ד"ר אריה לויט בפתיחת בית המטבחיים 1931 מדיה וקבצים בנושא בית המטבחיים הישן של תל אביב בוויקישיתוף דוד תדהר (עורך), "אריה לויט", באנציקלופדיה לחלוצי הישוב ובוניו, כרך ג (1949), עמ' 1364 ניוז-לטר מספר 25 - 2 באוגוסט - הסיפור המרתק של בית המטבחיים, באתר MY-TOUR הסיפור המרתק של בית המטבחיים הישן של תל אביב בו היה סליק סודי של ההגנה, האתר של אילן שחורי. דני רכט, בית המטבחיים אבו כביר (ביה"ס נופים), באתר האנציקלופדיה העירונית "תל.אביב.פדיה" בית המטבחיים ששירת את יפו היה ממוקם בין פרדסי אבו כביר לפני מינויו לתפקיד בתל אביב שימש לויט בתפקיד דומה גם באזור בית שאן וחברון במקביל לתפקידו במשחטה מונה לויט גם כמנהל גן החיות של תל אביב לאחר הקמתו הוגדר כבית המטבחיים המשוכלל ביותר במזרח הקרוב והפך למודל חיקוי לבתי מטבחיים שנבנו בירושלים וחיפה
עונת 1978/1979 בסרייה א'

עונת 1978/1979 בסרייה א' הייתה העונה ה-77 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-1 באוקטובר 1978 והסתיימו ב-13 במאי 1979. בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. אסקולי, קטנזרו ואבלינו היו הקבוצות שעלו מהליגה השנייה. מילאן זכתה באליפות בפעם העשירית בתולדות המועדון. בסיום העונה לסרייה ב' ירדו ויצ'נצה, אטאלנטה והלאס ורונה. במקום הקבוצות שירדו לסרייה א' העפילו אודינזה, קליארי ופסקארה. ג'ורדנו ברונו, שחקנה של לאציו, כבש 19 שערים וזכה בתואר מלך השערים. נתונים מאתר rsssf
יוסי שניר

יוסי שניר (נולד ב-1943) הוא קצין חימוש צה"ל במילואים בדרגת תת-אלוף, ביצע שרשרת תפקידים מרכזיים באגף האפסנאות וסיים את שירותו בצה"ל בתפקיד ראש חטיבת התכנון באגף. היה שותף בפיתוח טנק המרכבה ובפיתוח נגמ"ש הפומ"ה ("פורץ מכשולים הנדסי"). יוסי שניר נולד בירושלים. הוא בוגר תואר שני בכלכלה ומנהל עסקים מטעם המסלול לביטחון לאומי באוניברסיטת חיפה. התגייס לצה"ל בשנת 1962 לאחר שסיים את לימודיו כהנדסאי מכונות והחל את דרכו כטכנאי צריח. הוא נשאר כמדריך בבה"ד 20 ומשם יצא לקורס קציני חימוש אותו סיים ב-1964. בסיום הקורס שובץ כמפקד מחלקת החימוש בגדוד תותחנים ואחר כך הפך לקצין החימוש של הגדוד. במהלך שירותו הגדוד השתתף במספר קרבות עם הסורים במסגרת ימי קרב של המלחמה על המים. השתחרר מצה"ל בשנת 1965 ושובץ כקצין חימוש בגדוד תותחנים במילואים. במלחמת ששת הימים השתתף בקרבות הגדוד בסיני בגזרה המרכזית כאשר כוחות האחזקה תחת פיקודו מתקנים כלים תוך ביצוע ירי ואף היה שותף להיתקלויות עם האויב. את מלחמת ההתשה התחיל כקצין חימוש גדודי וקודם לקצין חימוש עוצבת אשדות במילואים. בשלהי המלחמה, למול מחסור בקצינים, חזר לשירות קבע ב-1969 כעוזר קצין חימוש ראשי להנדסה. במלחמת יום הכיפורים שימש במינוי משני כקצין חימוש עוצבת אשדות (אגד 214) והשתתף בקרבות בסיני. את רוב תפקידיו הבאים ביצע באגף האפסנאות (אג"א): רע"ן תקציב אחזקה באג"א: הענף היה אחראי על תכנון תקציב ותקצוב פרויקטי הפיתוח ותשתיות האחזקה. רע"ן צל"ם ותחמושת באג"א: הענף היה אחראי על רכש של כלל הצלם לצה"ל כולל תחום התחמושת. רמ"ח הצטיידות מטכ"לי באג"א: המחלקה הייתה אחראית על רכש כלל הציוד לצה"ל משרוכי נעליים ועד רק"ם כבד. במהלך שירותו בתפקיד זה האתגר המרכזי היה מלחמת לבנון הראשונה בה המחלקה נתנה פתרונות לוגיסטיים תומכי לחימה. מפקד מרכז ציוד: אחד הגופים הלוגיסטיים הגדולים בצה"ל האחראי על טיפול בציוד הלחימה בצה"ל. רח"ט תכנון באג"א: היה אחראי על שתי מחלקות – הצטיידות ומחלקת יו"פ (יצור ופיתוח - קליטת המרכבה) ומחלקת פרויקטים. במסגרת תפקידו היה שותף בהמשך פיתוח טנק המרכבה, דיגומי דחפורים ממוגנים, פיתוח נגמ"ש הפומ"ה והקמת מדור אלפ"ה - מתן מענה ופתרונות אמל"ח להתמודדות צה"ל עם האינתיפאדה הראשונה. עם שחרורו מצה"ל מונה יוסי שניר לסמנכ"ל התעשייה הצבאית ושימש בתפקיד במשך כשבע שנים. בשנים 2009–2016 כיהן כמנכ"ל הסתדרות הרוקחים הארצית. הוא נמנה עם מייסדי עמותת "חברים למען החברה" הפועלת בעיר שדרות בתחום החינוך הלא פורמלי ומתמקדת בילדים ובנוער בסיכון ממשפחות במצוקה ובכלל תלמידי בתי הספר בעיר. שניר אלמן ואב לשלושה ילדים. מתגורר בראש העין עם בת זוגו, פרופסור ברכה אלפרט ושני בניה. יוסי שניר כקצין החימוש של גדוד הארטילריה במלחמת ההתשה מספר על זחל"ם שעלה על מוקש בקו התעלה במלחמת ההתשה ב-1969, באתר עמותת חיל החימוש - חיל הטכנולוגיה והאחזקה יוסי שניר כרס"ן במלחמת יום כיפור שנשלח על ידי הקחש"ר לפיקוד הדרום, מתוך ספר תולדות חיל החימוש - מורשת מלחמת יום כיפור דודי שניאור מראיין את תת-אלוף במילואים יוסי שניר אשר פרש בשנת 1991 מצה"ל בתפקיד אחרון כראש חטיבת התכנון במטכ"ל אג"א, מתוך "בכירים מספרים" באתר עמותת חיל החימוש - חיל הטכנולוגיה והאחזקה יוסי שניר ממייסדי עמותת "חברים למען החברה" עבור שדרות, באתר חברים למען החברה
יהוא (שם פרטי)

יֵהוּא הוא שמם של חמישה אישים במקרא. הבולט בהם הוא יהוא בן יהושפט בן נמשי מלך ישראל, הידוע גם ממקורות חיצוניים בני התקופה. נראה שמעיקרו הוא שם תאופורי המורכב מן היסוד יוֹ- (< יהו-), המתייחס כרגיל לה', בתוספת כינוי הגוף הוּא, במתכונת דומה לשמות המקראיים אֲבִיהוּא ואֱלִיהוּא. אולי הוא קיצור של צירוף מעין "ה' הוא (אלי)" או כיוצא בו. הצורה יֵהוּא במקום *יוֹהוּא (< *יהוהוא) משקפת כנראה בידול פונטי שחל ברצף של שתי תנועות מעוגלות: o-u > e-u. תופעה מקבילה מתועדת בשם יְהוֹשֻׁעַ, שבימי הבית השני התגלגל לצורה יֵשׁוּעַ (במקום *יוֹשׁוּעַ). עדות למבטא השם במאה התשיעית לפני הספירה מצויה באובליסק השחור של שלמנאסר השלישי, שבו מוזכר יהוא מלך ישראל כשליט וסאל המעלה מס למלך אשור. שמו מופיע שם בצורה ia-ú-a. קשה לשחזר את צורת ההגייה העברית הקדומה המדויקת העומדת בבסיס תעתיק זה (אולי *יַוְהוּאַ [yawhūʔa]), אבל נראה שהתנועה הסופית משקפת הגייה קדומה של כינוי הנסתר הפרוד בצורה הוּאַה, מסורת הידועה גם ממגילות מדבר יהודה מאות שנים אחר כך. תדמור, חיים. "יֵהוּא". טורים 472–473 בתוך אנציקלופדיה מקראית: אוצר הידיעות על המקרא ותקופתו, כרך ג. ירושלים: מוסד ביאליק, תשכ"ה. Halpern, Baruch. "Yaua, Son of Omri, Yet Again". Bulletin of the American Schools of Oriental Research 265 (1987): 81–85.
בצלאל שנייד

בצלאל שנייד (נולד בשנת 1977) הוא קצין בצה"ל בדרגת אלוף-משנה, שבתפקידו האחרון בצה"ל שירת כמפקד מחוז צפון בפיקוד העורף. קודם לכן שימש מפקד חטיבת הבקעה, מפקד עוצבת השרון, קצין אג"ם של עוצבת האש ומפקד גדוד 932. שנייד גדל ביישוב נצר חזני שבגוש קטיף. למד במכינה קדם-צבאית יתיר. התגייס לצה"ל בשנת 1996, והתנדב ליחידת שלדג. לאחר מסלול הכשרה שירת כלוחם ביחידה. לאחר קורס קציני חי"ר שב ליחידת שלדג ומונה למפקד צוות לוחמים. בהמשך שירת במספר תפקידי פיקוד ביחידה. לאחר מכן עבר לחטיבת הנח"ל, שם שימש במספר תפקידי פיקוד, ובהם, מפקד מחזור בבא"ח נח"ל. באוקטובר 2013 הועלה לדרגת סא"ל ומונה למפקד גדוד 932, אותו הוביל בין היתר במבצע שובו אחים ובמבצע צוק איתן, בתפקיד זה שירת עד שנת 2015. לאחר מכן מונה לקצין אג"ם של עוצבת האש בין השנים 2015–2017. ב-22 ביוני 2017 הועלה לדרגת אל"ם ומונה למפקד עוצבת השרון, ושימש בתפקיד עד 27 ביוני 2019. ב-18 ביולי 2019 מונה למפקד חטיבת הבקעה, תפקיד בו שירת עד 9 באוגוסט 2021. ב-5 בספטמבר 2021 מונה למפקד מחוז צפון בפיקוד העורף ושירת בתפקיד זה עד פרישתו מצה"ל ב-3 במרץ 2024. שנייד מתגורר בקיבוץ כפר עציון, נשוי לגליה ואב לשישה. בעל תואר ראשון בהנדסה ותעשייה וניהול ממכללת עזריאלי, ותואר שני בלימודי המזרח התיכון מאוניברסיטת חיפה. אחיו הוא תא"ל במילואים משה שנייד. מדיה וקבצים בנושא בצלאל שנייד בוויקישיתוף לילך שובל, "טיפלנו בפלשתיני הזקן - ומתחתיו היו רימוני יד", באתר ישראל היום, 1 ביולי 2015 יוסי יהושוע, ‏"לא נחזור הביתה עד שנמצא אותם", באתר "ידיעות אחרונות", 20 ביוני 2014 (הקישור אינו פעיל) מיכאל טוכפלד, מג"ד בנח"ל: לחימה אטית משיגה תוצאות מהר, באתר nrg‏, 7 ביולי 2015 "נמשיך לעמוד במטרה העיקרית של החטיבה שלנו": מפקד חדש לעוצבת השרון, אתר צה"ל, 23 ביוני 2017 תרגיל בחטיבת הבקעה: "מתעצמים ויוזמים", באתר ערוץ 7, 9 בנובמבר 2019 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
ירון סיטבון

ירון סיטבון (נולד בשנת 1976) הוא קצין צה"ל במילואים. בשירותו הסדיר שימש מפקד מרום, מפקד יחידת הלוט"ר, מפקד היחידה המטכ"לית לאבטחת בכירים ומפקד יחידת עוקץ. סיטבון התגייס לצה"ל בשנת 1994, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס מונה למפקד מחלקת "דרגון" בפלוגה המסייעת של גדוד 101, והוביל אותה בלחימה בדרום לבנון. בהמשך שימש כמפקד צוות בגדוד גפן. לאחר מכן חזר לגדוד 101 ומונה למפקד פלוגת מסלול - פלוגת "גרזן". לאחר הנסיגה מלבנון מונה למפקד הפלוגה המסייעת בגדוד 101, ושימש בתפקיד עד תחילת האינתיפאדה השנייה כולל. לאחר גמר התפקיד יצא ללימודי מנהל עסקים ומערכות מידע, לימודים שתוכננו להיות במשך שלוש שנים, לאחר שנתיים התבקש לחזור לשירות, ולהתמנות לסגן מפקד יחידת מגלן, ושימש בתפקיד בין השנים 2003–2004. לאחר מכן חזר ללימודיו לשנה נוספת. בסיום הלימודים מונה לסגן מפקד גדס"ר צנחנים בין השנים 2005–2006 כולל במהלך מלחמת לבנון השנייה. לאחר המלחמה יצא ללימודים בפו"ם במשך כשנה. לאחר הלימודים מונה לראש לשכת ראש אמ"ץ, טל רוסו, בין השנים 2007–2009. בשנת 2009 הועלה לדרגת סא"ל ומונה למפקד יחידת עוקץ, ושימש בתפקיד עד שנת 2012. בשנת 2012 מונה למפקד היחידה המטכ"לית לאבטחת בכירים. לאחר מכן מונה לסגן מפקד חטיבת אפרים. בשנת 2016 שימש כשופט צבאי בפרשת אלאור אזריה. באוקטובר 2016 מונה למפקד יחידת הלוט"ר, ושימש בתפקיד עד מאי 2017. ב-24 במאי 2017 הועלה לדרגת אל"ם ומונה למפקד מרום, ב-19 באוגוסט 2020 סיים את תפקידו ופרש מצה"ל. לאחר שחרורו כיהן במשך חודשיים כקצין אג"ם של מפקדת אלון במילואים. סיטבון מתגורר במושב גבעת נילי, נשוי לענבל ואב לשלושה. בעל תואר ראשון במנהל עסקים ובמערכות מידע מהמרכז האקדמי רופין. שלומי גבאי‏, "בושה שגיבור שלחם במחבלים זקוק לאבטחה צמודה עקב משפט אזריה", באתר וואלה, 5 בינואר 2017 משה כהן, ‏“אנחנו ערוכים מעל ומתחת לקרקע": מפקד חטיבת מרום מכין את צה"ל למלחמה הבאה, באתר מעריב אונליין, 23 בספטמבר 2018 "תחכום, יצירתיות ואומץ לב", באתר ערוץ 7, 29 באוגוסט 2017 יותם קניספל, חושפים שיניים, ביטאון ביבשה, גיליון 14, יולי 2010 ירון שרוני, מלחמת לבנון השנייה - 2006, אתר עורב צנחנים יהושע בריינר‏, יחידה עם שיניים: "עוקץ" זכתה בפרס הרמטכ"ל, באתר וואלה, 28 בדצמבר 2010 יואב זיתון, אלאור אזריה מול התובע, ראש בראש, באתר ynet, 25 ביולי 2016 יוחאי עופר, ספסלים צפופים וטכנולוגיה מקרטעת: רשמים ממשפט אזריה, באתר nrg‏, 18 ביולי 2016 יוסי יהושוע, יש שופטים בקריה, באתר ynet, 3 בינואר 2017
ברזאן

האם התכוונתם ל... בַּארְזָאן (כפר) (אנ') – כפר במחוז ארביל בעיראק, באוטונומיה הכורדית שבבכורדיסטן העיראקית. ראו ברזני לאישים שזהו שם משפחתם בְּרֶזַ'אן – אופן הגיית שם העיר בז'ז'ני (במערב אוקראינה) ביידיש (מאוית ברעזשאן) ברזני (פירושונים)
בדיקת היתכנות

בדיקת היתכנות היא יצירת הערכה מנומקת ליכולת לממש בהצלחה מיזם מוצע. הבדיקה מציגה יתרונות של המיזם המוצע וחולשות שלו, הזדמנויות ואיומים המצדיקים יציאה למיזם, המשאבים הנחוצים למימוש המיזם וסיכויי ההצלחה שלו. בגישה פשטנית, שני הקריטריונים להחלטה על מיזם הם העלות שלו והתועלת הצפויה ממנו. בדיקת היתכנות עשויה היטב תכלול רקע היסטורי שהוביל להצעת המיזם, תיאור של המוצר או השירות המוצעים, פרטי הניהול והתפעול של המיזם, חקר שוק, היבטים כלכליים ודרישות רגולטוריות. בתום בדיקת ההיתכנות ניתן לקבל החלטה על מימוש המיזם, ביטולו או מימושו בדרך שונה מזו שבהצעה הראשונית. לעיתים מתבצע כחלק מבדיקת ההיתכנות שלב נוסף, והוא הוכחת היתכנות – מימוש חלקי של הפתרון הכולל להדגמת ההיתכנות, בניית אב טיפוס, וכדומה. היתכנות טכנולוגית: האם המוצר או השירות המוצעים ניתנים למימוש מבחינה טכנולוגית? מהן החלופות הטכנולוגיות למימוש? איזה משאבים טכנולוגיים נחוצים למימוש? האם משאבים אלה נמצאים בידי הארגון או שניתן לרכוש אותם מספק חיצוני? היתכנות רגולטורית: חלק ניכר מהפעילות מוסדר במסגרת רגולציה. מיזם בנייה בישראל, למשל, כפוף להוראות חוק התכנון והבנייה. בבדיקת ההיתכנות יש לכלול התייחסות לנושאי רגולציה הרלוונטיים למיזם. היתכנות כלכלית: בחינה של ההשקעה הכספית הנדרשת לשם הקמת המיזם ולשם התפעול השוטף שלו, הצגת החזר ההשקעה (ROI), תזרים המזומנים של המיזם ומקורות המימון שלו. מדיה וקבצים בנושא בדיקת היתכנות בוויקישיתוף Alan Thompson, Business feasibility study outline, 2005 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.